**Kuoleman koukussa** (engl. *Playing God*; myös *Playing Hero*) on vuonna 1997 ensi-iltansa saanut Andy Wilsonin ohjaama yhdysvaltalainen psykologinen jännityselokuva, jonka pääosissa ovat David Duchovny, Timothy Hutton ja Angelina Jolie. Elokuvan käsikirjoituksen laati Mark Haskell Smith, ja elokuvan tuottajina olivat Marc Abraham ja Laura Bickford.

Juoni
-----

Tohtori Eugene Sands (David Duchovny) menettää lääkärin lisenssinsä ja työnsä kirurgina huumeriippuvuutensa takia. Hän joutuu keskelle mafioso Raymond Blossomin (Timothy Hutton) pyörittämää huume- ja asekauppaa, kun hän auttaa ammuttua miestä huumeidenhakureissullaan. Blossom palkkaa Sandsin gangstereiden ampumahaavojen hoitajaksi, ja Sands alkaakin luvattomasti hoitaa epäilyttävissä olosuhteissa haavoittuneita rikollisia. Pimeänä lääkärinä työskentelevä Sands ihastuu mafioson Claire-nimiseen tyttöystävään (Angelina Jolie).

Näyttelijät
-----------

|  |  |  |
| --- | --- | --- |
|  David Duchovny  | … |  tohtori Eugene Sands
  |
|  Timothy Hutton  | … |  Raymond Blossom
  |
|  Angelina Jolie  | … |  Claire
  |
|  Michael Massee  | … |  Gage
  |
|  Peter Stormare  | … |  Vladimir
  |
|  Andrew Tiernan  | … |  Cyril
  |
|  Gary Dourdan  | … |  Yates
  |
|  John Hawkes  | … |  Flick
  |
|  Will Stewart  | … |  Perry
  |
|  Philip Moon  | … |  Casey
  |
|  Pavel D. Lynchnikoff  | … |  Andrei
  |
|  Tracey Walter  | … |  Jim
  |
|  Sandra Kinder  | … |  Sue
  |
|  Bill Rosier  | … |  Jerry
  |
|  Keone Young  | … |  herra Ksi
  |

Tuotanto
--------

*Kuoleman koukussa* kuvattiin Kaliforniassa Los Angelesin, Malibun ja Inglewoodin kaupungeissa 12 miljoonan dollarin budjetilla. Vaikka elokuva saatiin valmiiksi jo vuonna 1995, se ei saanut ensi-iltaansa vasta kun vuonna 1997 koeyleisön kielteisen vastaanoton takia.

Julkaisu ja vastaanotto
-----------------------

*Kuoleman koukussa* sai ensi-iltansa Yhdysvalloissa 17. lokakuuta 1997. Ilmestyessään elokuva sai heikon vastaanoton niin elokuvakriitikoilta kuin yleisöltäkin. *Kuoleman koukussa* tuotti Yhdysvalloissa avausviikonloppunaan 1 937 374 dollaria ja yhteensä 4 166 918 dollaria. Elokuvaa esitettiin laajimmillaan 1 479 elokuvateatterissa. *Kuoleman koukussa* -elokuvan levittäjinä olivat Buena Vista Pictures Distribution ja Touchstone Pictures. Rotten Tomatoes -sivuston mukaan 29 arvostelun perusteella laskettuna kriitikoiden arvosteluista 14 prosenttia oli positiivisia.

Suomessa elokuva julkaistiin suoraan videolle 19. elokuuta 1998. Touchstone Home Video julkaisi elokuvan VHS:lle Yhdysvalloissa vuonna 1998. Samana vuonna Walt Disney Home Video julkaisi elokuvan DVD-versiona. Mill Creek Entertainment julkaisi elokuvan DVD:nä ja Blu-raynä vuonna 2012.

Lähteet
-------

1. 1 2 3  Playing God (1997) *allmovie.com*. Allmovie.com. Viitattu 20.2.2015. (englanniksi)
2. 1 2 3 4 5  Playing God *boxofficemojo.com*. Boxofficemojo.com. Viitattu 20.2.2015. (englanniksi)
3. 1 2 3  PLAYING GOD (1997) *rottentomatoes.com*. Rottentomatoes.com. Viitattu 20.2.2015. (englanniksi)
4. 1 2 3  Playing God *the-numbers.com*. Thenumbers.com. Viitattu 20.2.2015. (englanniksi)

Aiheesta muualla
----------------

* *Kuoleman koukussa* Internet Movie Databasessa. (englanniksi)
* *Kuoleman koukussa* Elonetissä.
* *Kuoleman koukussa* AllMoviessa. (englanniksi)
* *Kuoleman koukussa* Rotten Tomatoes -sivustolla (englanniksi)
* *Kuoleman koukussa* Box Office Mojossa (englanniksi)